《三月十五夜登迎华观》
元代·许谦

夜深来此倚阑干，千里楼台俯首看。
月到天中花影正，露零平地草光寒。
气清更觉山川近，意远从知宇宙宽。
长啸一声云外落，几家儿女梦初残。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。